Хуа Го-Фэн

Хуа Го-Фэн  (дәс.қыт. 華國鋒; жең.қыт. 华国锋; кирил пінині. Хуа̀ Гуо́фēң; шын аты Су Чжу  (дәс.қыт. 蘇鑄; жең.қыт. 苏铸; кирил пінині. Сӯ Жу̀) (16 ақпан 1921https://web.archive.org/web/20160721160134/https://www.theguardian.com/world/2008/aug/21/chinahttps://www.munzinger.de/search/go/document.jsp?id=00000014501, Цзяочен, Шаньси провинциясы, Бэйяң әкімшілігі — 20 тамыз 2008, Бейжің, ҚХР) - Қытайдың саяси және мемлекеттік қайраткері. Қытайда бір мезгілде үш жоғары лауазымы бар жалғыз адам: ҚКП төрағасы лауазымынан басқа, ҚХР Мемлекеттік кеңесінің премьер-министрі (1976-1980 жж.) және ҚХР Орталық әскери кеңесінің төрағасы болды (1976-1981).

 Өмірбаяны 
Шын аты Су Чжу 16 ақпан күні 1921 жылы Шаньси провинциясында туған. Бастауыш білімін уездік бастауыш мектепте, кейін сол округтегі коммерциялық кәсіптік лицейде оқыды.

Жапон милитаристтерге қарсы шығып, 1938 жылы коммунисттерге қосылып кетеді. Сол заманның басқа да қытай саяси қайраткерлері сияқты, өзіне лақап ат қояды. Оның Хуа Гуофэн деген жаңа есімі «Чжунхуа Канжы Цзюго Сианфэндуи» (қыт. 中华抗日救国先锋队) тіркесінің аббревиатурасы болып табылады, бұл «жапондарға қарсы күрестің қытайлық авангарды және Отанды сақтау» дегенді білдіреді.

Әскерден кейін, пропаганда бөлімінде жұмысқа тұрғызылады.

 Саяси қайраткер 
1955 жылдан Хунань провинциясында партиялық және мемлекеттік жұмыста болды; 1959-1966 жылдары Қытай Коммунистік партиясының (ҚКП) Хунань провинциялық комитетінің хатшысы. 1964 жылдан Бүкіл қытайлық халық өкілдері жиналысының депутаты. 1967 жылы Хунань ревкомын құру тобына кірді; 1968-1970 жылдары Хунань ревокмы басқарушысының орынбасары, 1970 жылғы желтоқсаннан ҚКП Хунань провинцилиялық комитетінің 1-хатшысы, Хунань ревкомы басқарушысының міндетін атқарушы және Хунань әскери аймақының саяси комиссары.1969 жылы сәуірде ҚКП ОК-нің мүшесі. 1975 жылғы қаңтарда ҚХР мемлекет Советі премьерінің орынбасары және қоғамдық қауіпсіздік министрі болды. Ол Мау Зыдоңның жолын қуушылардың және марксистік-лениндік ілімге ревизия жасаушылардың бірі.

 Дереккөздер